open-index/open-wikipedia-markdown huggingface dataset:
משה רוזנברג (מאמן)

**משה רוזנברג** (נולד ב-22 במאי 1946) הוא מאמן כדורסל ישראלי. זכה כמאמן במדליית זהב ב (תל אביב 1968).

## ביוגרפיה
נולד בחיפה. בגיל שנה וחצי חלה בשיתוק ילדים (פּוליו), ונותר עם נכות קשה ברגל ימין. למרות הנכות שיחק בצעירותו כדורסל בקבוצות רגילות ואחר כך אימן במשך עשרות שנים נבחרות וקבוצות נוער ובוגרים, נשים וגברים. מהליגה הראשונה: אליצור תל אביב, הפועל מעגן מיכאל, אליצור סלע ראשון לציון ונבחרת הקדטיות של ישראל. קבוצות נוער מהליגה הלאומית: מכבי תל אביב, מכבי ראשון לציון, מכבי רחובות, הפועל נס ציונה, עירוני אשקלון, נבחרת הנוער של אליצור ועוד.

ב-1968 נקרא לאמן את נבחרת הנשים של ישראל בכדורסל נכים (כסאות גלגלים) והוביל אותה לזכייה במדליית זהב באולימפיאדה הפראלימפית שנערכה בישראל.

במקביל לעיסוק האינטנסיבי בכדורסל עבד בשנים 1973–2013 כביוכימאי במעבדה האנדוקרינית בבית חולים קפלן.

## משפחה
נשוי לרחל ואב לשלושה. אחיו, קלמן רוזנברג, שיחק כדורסל בהפועל חיפה, ואימן במכבי חיפה.

## השכלה
בוגר קורס מאמנים במכון וינגייט. תואר ראשון ותואר שני  במיקרוביולוגיה מאוניברסיטת בר-אילן.

## הישגים
* 1968 – מדליית זהב באולימפיאדה הפראלימפית בכדורסל נשים
* 1994 – מדליית זהב עם נבחרת הנוער של מכבי ישראל במכבייה שנערכה בארצות הברית.
* זכייה ב-22 אליפויות לאורך השנים.
* ב-2006 הוציא יחד עם ענת דרייגור את הספר "כדורסל באזור הצבע".

## קישורים חיצוניים
* משה רוזנברג, בהיכל התהילה – כדורסל נשים
* 

קטגוריה:מאמני כדורסל ישראלים
קטגוריה:נפגעי פוליו ישראלים
קטגוריה:ישראלים שנולדו ב-1946
משפחת קפרולו

[שמאל|ממוזער|250px|איור משוער של [מהמט פאשא קפרולו]]
[שמאל|ממוזער|250px|קברו של [מהמט פאשא קפרולו]]
**משפחת קֶפְּרוּלוּ** (בטורקית: **Köprülü ailesi**) הייתה משפחת אצולה ממוצא אלבני באימפריה העות'מאנית. מקורה של המשפחה מהעיירה  (ליד בראט) ב ושישה מבניה היו וזירים גדולים של האימפריה העות'מאנית (כולל , שאומץ), עם כמה אחרים שהפכו לקצינים רמי דרג. העידן שבו שירתו הווזירים הגדולים הללו ידוע בתור  של האימפריה העות'מאנית.

חבר בולט נוסף במשפחה היה  (1684–1735), שהיה מצביא במלחמות העות'מאניות-פרסיות בתקופתו ושימש כמושל במספר מחוזות של האימפריה. צאצאים מודרניים כוללים את , היסטוריון בולט של . בני המשפחה ממשיכים להתגורר בטורקיה, במגרב ובארצות הברית.

## הווזירים הגדולים ממשפחת קפרולו
במהלך ההיסטוריה של האימפריה העות'מאנית, לווזירים הגדולים של משפחת קפרולו היה מוניטין של דינמיות במדינה שלימים תראה סימני דעיכה וקיפאון. הווזירים הראשונים התמקדו במיוחד במסעות צבאיים שהרחיבו את שטחה של האימפריה. עם זאת, מסעות אלו הגיעו לסיומם לאחר התבוסה הקשה בקרב וינה, מערכה צבאית ביוזמת , בן המשפחה המאומץ (ראו גם הסכם קרלוביץ).

1 קארה מוסטפא פאשה אומץ על ידי משפחת קפרולו והיה גיסו של פאזל אהמט פאשה קפרולו.

2 אבזה סיאווש פאשא היה משרתו של מהמט פאשא קפרולו. על ידי נישואיו לבתו, הפך סיאווש לחתן ("דאמאת") של משפחת קפרולו החזקה.
## קישורים חיצוניים

*

*Kuprili 1911 Encyclopædia Britannica


## הערות שוליים

קטגוריה:וזירים גדולים של האימפריה העות'מאנית
חוה טל

**חוה טל** (נולדה בשנת 1947) היא סופרת ילדים ישראלית.

## ביוגרפיה
חוה טל נולדה בגרמניה להורים ילידי פולין. עלתה לישראל בגיל שנתיים וגרה במעברה ולאחר מכן ביפו. כשהייתה בת 13 המשפחה עברה לחולון.

לאחר מכן עברה עם בעלה ושלושת ילדיה לירוחם לשנתיים ואז ליבנה בה היא גרה עד היום. במהלך חייה עסקה בהנהלת חשבונות עד שיצאתה לפנסיה בגיל שישים ושלוש.

## ספריה
*העגלה בורחת (תל אביב: ספרית פועלים, 1985)
*ילד חדש בא לגן (תל אביב: ספרית פועלים, 1994)
*אני רוצה הביתה! (תל אביב: ספרית פועלים, 1998)
*לא מפחד מכלבים (בני ברק: הקיבוץ המאוחד, 2000)
*ילד חדש (Denver, CO: Milk and Honey Press, 2006) מהדורה דו-לשונית

## קישורים חיצוניים
* 
* 
* חוה טל באתר גוגל ספרים

## הערות שוליים

קטגוריה:יבנה: אישים
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:סופרות ילדים ונוער ישראליות
קטגוריה:סופרות ישראליות
קטגוריה:סופרי ילדים ונוער ישראלים
קטגוריה:סופרים ישראלים
קטגוריה:ישראלים שנולדו ב-1947
קטגוריה:ישראליות שנולדו ב-1947
ניר חזות

**ניר חזות** (נולד ב-27 בנובמבר 1975) הוא כדורגלן עבר ישראלי ששיחק בעמדת הקשר. חזות הוא מבין הכדורגלנים היחידים בליגת העל שעשו שירות קרבי ואף שירת כקצין בצבא הגנה לישראל.

## קריירה
חזות נולד בבאר שבע והתחיל לשחק כדורגל המחלקת הנוער של הפועל באר שבע. כשהיה בן 17 שכל את אחיו דניאל ששירת במשטרת ישראל ונהרג בפיגוע בתלמי אלעזר. שנה לאחר מכן התגייס לגדוד שקד של חטיבת גבעתי, לאחר מכן עבר קורס מכים חי"ר וקורס קציני חי"ר.

לאחר שחרורו מצה"ל חזר להתאמן עם הפועל באר שבע ובני יהודה, אך מאחר שלא היה בכושר משחק לא הוחתם בליגת העל. בינואר  חתם בהפועל ירוחם ובמהלך משחק אימון נגד הפועל באר שבע הרשים את המאמן גילי לנדאו, אך בעקבות הליכים בירוקרטים לא חתם. לבסוף חתם במכבי קריית גת במדיה שיחק שנתיים.

בקיץ  חתם בעירוני ראשון לציון מליגת העל. במשחקו הראשון במועדון בישל בהפסד 1–3 להפועל חיפה. במחזור הרביעי כבש צמד בתיקו 2-2 נגד צפרירים חולון. בקיץ  חתם בבית"ר ירושלים במדיה מיעט לשחק ובינואר של אותה עונה חזר לקדנציה שנייה בקריית גת. ב-16 בפברואר 2002 הורחק בתיקו 0-0 נגד מכבי תל אביב. שני מחזורים לאחר מכן כבש צמד בניצחון 0–4 נגד מכבי חיפה באצטדיון קריית אליעזר, הנחשב לניצחון הגדול בהיסטוריה של המועדון. למרות זאת, קריית גת ירדה לליגה הלאומית בסיום העונה.

בהמשך הקריירה שיחק בהפועל רעננה, מכבי באר שבע, הפועל ערד, הפועל מרחבים ומ.ס. דימונה. בקיץ  פרש מכדורגל בגיל 45.

## קישורים חיצוניים

*

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:באר שבע: כדורגלנים
קטגוריה:כדורגלני מכבי קריית גת
קטגוריה:כדורגלני הפועל ראשון לציון
קטגוריה:כדורגלני בית"ר ירושלים
קטגוריה:כדורגלני הפועל רעננה
קטגוריה:כדורגלני מכבי באר שבע
קטגוריה:לוחמי חטיבת גבעתי
קטגוריה:ישראלים שנולדו ב-1975
טנרלה פורסיתיה

**טנרלה פורסיתיה** (שם מדעי: *Tannerella forsythia*) הוא מין של חיידק אנאירובי גראם שלילי, השייך למערכה . החיידק מעורב בגרימת דלקות חניכיים והוא מסווג כחיידק בקומפלקס האדום של חיידקים מחוללי מחלות חניכיים. 

החיידק ט. פורסיתיה התגלה ב-1985 על ידי חוקרת בשם אן טאנר, במסגרת מחקר חיידקי הפה במכון Forsyth בקיימברידג' שבמסצ'וסטס, ונקרא לבסוף על שמה. זאת לאחר שבתחילה נקרא בשמות בקטרואידס פורסיתוס (Bacteroides forsythus) וטנרלה פורסיתנסיס (Tannerella forsythensis).

ט. פורסיתיה, יחד עם חיידקים נוספים, נמצא גם בנגעי טרשת עורקים, וב-2014 דווח כי הדבקת עכברים בט. פורסיתיה גרמה להיווצרות תאי קצף והאיצה את היווצרותם של נגעים טרשתיים.

ב-2014 החיידק אותר גם בתרביות מנשים עם וגינוזיס חיידקי.

ב-2017 דווח כי נוכחות של ט. פורסיתיה באזור הפה נמצאה קשורה לסיכון מוגבר לסרטן הוושט.

## קישורים חיצוניים
* סיווג של Tannerella forsythia ב-Bac Dive - מטא-בסיס-הנתונים של מגוון החיידקים

## הערות שוליים

קטגוריה:חיידקים שתוארו במאה ה-20
לורל ברקר

**לורל ברקר** (באנגלית: **Laurell Barker**; נולדה ב-20 באפריל 1979), הידועה גם בשמה הפרטי **לורל**, היא זמרת וכותבת שירים קנדית, המתגוררת במאלמה שבשוודיה. היא השתתפה בכתיבת שירים רבים עבור אמנים מכל רחבי העולם, דוגמת אלני פוריירה היוונייה ולהקת טווייס הדרום-קוריאנית. כמו כן, השתתפה ככותבת עבור שירים רבים שהתחרו באירוע הקדמים של מדינות אירופה לתחרות הזמר של האירוויזיון.

בשנת 2018 זכתה בפרס ג'ונו עבור הקלטת הדאנס הטובה ביותר. באירוויזיון 2019 הפכה לורל לפזמונאית היחידה ששלושה שירים שהתחרו באירוע נכתבו על ידה.

## דיסקוגרפיה
### סינגלים
#### כמבצעת הראשית

### כאמנית אורחת

## שירים שכתבה

### שירי אירוויזיון

#### שירים לקדמים הארציים
##### ''[[Your Country Needs You]]'' (הממלכה המאוחדת)

##### [[מלודיפסטיבלן]] (שוודיה)

##### ''Die Grosse Entscheidungsshow'' (שווייץ)

##### ''Eurovizijos Atranka'' (ליטא)

##### דאנסק מלודי גרנד פרי (דנמרק)

##### הקדם הגרמני

##### [[מלודי גרנד פרי]] (נורווגיה)

##### ''Beovizija'' (סרביה)

##### ''Dora'' (קרואטיה)

##### ערך יורוסונג (בלגיה)

## קישורים חיצוניים

* 

## הערות שוליים

קטגוריה:זמרות קנדיות
קטגוריה:זמרות שוודיות
קטגוריה:משתתפי מלודיפסטיבלן 2023
קטגוריה:ילידות 1979
אואן וולף

**אואן מייקל וולף** (באנגלית: **Owen Michael Wolff**; נולד ב-30 בדצמבר 2004 בסנלוויל שבג'ורג'יה, ארצות הברית) הוא כדורגלן אמריקאי המשחק בעמדת הקשר בקבוצת אוסטין מה-MLS.

## חיים אישיים
וולף הוא בנו של כדורגלן נבחרת ארצות הברית לשעבר ג'וש וולף.

## קריירת מועדונים
וולף גדל במחלקות הנוער של קולומבוס קרו, אטלנטה יונייטד ואוסטין. בשנת 2021 החל לשחק בקבוצה הבוגרת של אוסטין במסגרת ה-MLS.

## קריירה בינלאומית
נכלל בסגל נבחרת ארצות הברית עד גיל 20 לטורניר גביע העולם עד גיל 20 בשנת 2023.

## קישורים חיצוניים

## הערות שוליים

קטגוריה:אמריקאים ילידי ג'ורג'יה
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:ג'ורג'יה: כדורגלנים
קטגוריה:כדורגלני אוסטין
קטגוריה:אמריקאים שנולדו ב-2004
צפע מגובנן-אף

**צפע מגובנן-אף** (שם מדעי: *Hypnale hypnale*) הוא מין של נחש ארסי ממשפחת הצפעיים והקבוצה צפעוני גומה, החי בהודו שמדרום להרי גהט המערביים ובסרי לנקה. זהו נחש בעל ארס חזק והוא מכיש בקביעות כל שנה באזור מחייתו. למעשה זהו הנחש התוקפני ביותר לאדם בסרי לנקה.

## מאפיינים
צפע זה מגיע לאורך של 30 עד 45 ס"מ ולפי מיונים אחרים מגיע גם עד לאורך 60 ס"מ. הוא בעל מבנה ראש דומה לזה של גומצנים, בעל נחיריים מורחבים, חוטם מחודד המופנה מעלה, חריצי עיניים גדולים ואופקיים והגוף והזנב גדולים ומגושמים מעט. נחש זה איטי יחסית ואינו נוטה לנוע הרבה בסביבתו. גוני הצפע אפורים וחומים ועליהם רצועות כהות מעוינות לסירוגין. הבטן חומה או צהבהבה עם כתמים כהים וקצה הזנב צהוב או אדמדם. נחש זה משריץ לרוב 14 עד 17 צאצאים חיים.

נחש זה פעיל בשעות הערביים באזורים מיוערים, יערות גשם ובמטעים סמוך ליישובים. הוא מצוי לרוב סביב עלים נשירים על קרקע היער או לעיתים סביב נחלים, בהם הוא מחפש טרף של יונקים, דו-חיים וזוחלים קטנים יותר. הנחש איטי יחסית אך יכול לתקוף במהירות אם יתקרב איום, כשהוא נוטה להרעיד את זנבו בדומה לעכסן (אך ללא עכס) כאות איום לפני הכשה. אם זו לא תספיק הוא יתקוף.

זהו אחד הנחשים הארסיים החשובים מבחינה רפואית בסרי לנקה ובדרום-מערב הודו. למרות שנחש זה תוקף דרך קבע אנשים רק מעטים נהרגו מהארס. עדיין הארס קטלני אם לא יינתן טיפול כעבור שעות ספורות והוא יכול לפגוע בקרישת דם ולאי-ספיקת כליות חריפה. עם זאת פותח נוגדן לארסו.

## קישורים חיצוניים

## הערות שוליים

קטגוריה:טקסונים שתוארו בידי בלסיוס מרם
קטגוריה:בעלי חיים שתוארו ב-1820
קטגוריה:צפעוני גומה
קטגוריה:סרי לנקה: זוחלים
קטגוריה:הודו: זוחלים
יצחק ערמוני

**יצחק צבי ערמוני** (ל' בחשוון ה'תרצ"ו, נובמבר 1935 – י' בניסן ה'תשנ"ה, אפריל 1995) היה ראש מועצה אזורית הר חברון ומזכ"ל גוש אמונים.

## ביוגרפיה
נולד וגדל במושב שדה יעקב להוריו פרחיה ואליהו חיים ערמוני (קסטנבוים), שעלו כשלוש שנים לפני כן מצ'כוסלובקיה. למד בישיבת בני עקיבא כפר הרא"ה ולאחר מכן שירת בנח"ל מטעם בני עקיבא. לאחר שחרורו מן הצבא הצטרף לקיבוץ עין צורים, ועסק בחקלאות.

עם הקמת קריית ארבע הצטרף עם משפחתו לעלייה על הקרקע. היה ממייסדי המינהלת המקומית, והיה חבר בה ואף ריכז אותה. בהושענא רבה ה'תשל"ג (29 בספטמבר 1972) נעצר עם עוד שניים מתושבי קריית ארבע לאחר שסירבו להוראת המושל הצבאי לצאת מ"אולם אברהם" במערת המכפלה.

בין 1984 ל-1985 כיהן כראש מועצה אזורית הר חברון. משם עבר למושב רמת מגשימים שברמת הגולן והיה רכז המטעים של המושב. היה פעיל ותיק בתנועת גוש אמונים, וב-1988 נבחר למזכ"ל התנועה.

היה חבר המפד"ל ולאחר מכן עבר למפלגת התחיה.

נפטר ב-י' בניסן ה'תשנ"ה ונקבר בהר המנוחות.
שמו הונצח ב"מצפור קריות" באזור הר עמשא במזרח הר חברון.

## משפחתו
היה נשוי לזהבה, ולהם שישה ילדים.

נכדתו נעמה ערמוני נישאה לרב איתם הנקין. שניהם נרצחו בפיגוע ירי ליד בית פוריכ שבשומרון ב-2015.

נכדו הקרוי על שמו  נהרג בהתהפכות תומ"ת בתאונת אימונים ברמת הגולן ב-2017.

## קישורים חיצוניים
* 
* 
## הערות שוליים

קטגוריה:ראשי מועצה אזורית הר חברון
קטגוריה:פעילי גוש אמונים
קטגוריה:שדה יעקב: אישים
קטגוריה:עין צורים: אישים
קטגוריה:רמת מגשימים: אישים
קטגוריה:חברי מועצת קריית ארבע
קטגוריה:בוגרי ישיבת כפר הרא"ה
קטגוריה:יהודים הקבורים בהר המנוחות
קטגוריה:ישראלים שנולדו ב-1935
קטגוריה:ישראלים שנפטרו ב-1995
דנייפר (משגר)

**דנייפר** (ברוסית:**Днепр**, באוקראינית:**Дніпро**)  הוא משגר לוויינים וחלליות רב־שלבי בעל מנוע דלק נוזלי, אשר פותח במשותף על ידי רוסיה ואוקראינה לשיגור לוויינים. המשגר מבוסס על טיל בליסטי R-36М שפותח במפעל "יוז'מאש" באוקראינה הסובייטית בשנות ה-70 של המאה ה-20.

בעקבות חתימה על האמנה לצמצום הנשק האסטרטגי היה צורך בפירוק כ-50% מטילי R-36M. בהחלטת רוסקוסמוס וסוכנות החלל הממלכתית של אוקראינה הוקמה חברה "קוסמוטראס" במטרה לבצע שינוי יעוד של טילים תוך התאמתם למשגר לוויינים וחלליות. לידי החברה החדשה הועברו כ-160 טילים.

השלב הראשון והשני של הטיל נותרו ללא שינוי. לשלב שלישי התווספה מערכת בקרה חדשה.

לשיגור המשגר הותאם כן שיגור 109 בקוסמודרום בייקונור. כמו כן בוצעו כמה שיגורים מאתר שיגורים יאסני במחוז אורנבורג. השיגור הראשון בוצע ב-21 באפריל 1999 הוא בוצע על ידי צוות של חיל הטילים האסטרטגיים של רוסיה. בסך הכול בוצעו 22 שיגורים בהם היו 140 לוויינים מ-20 מדינות. בשנת 2014 השיגור כלל לוויין ישראלי דוכיפת 1

בסוף 2014 כל השותפים האוקראינים עזבו את המיזם והוא הועבר לידי רוסיה כאשר כ-10% מהמניות היו בבעלות חברה מקזחסטן. החברה הודיע שתכבד את החוזים שנחתמו לשנת 2015, אך מ-3 שיגורים מתוכננים בוצע שיגור בודד. מאז לא היו שיגורים נוספים ולקוחות החברה עברו לספקים אחרים.

## קישורים חיצוניים

* נתוני שיגורים
*נתונים טכניים
* תיאור המשגר

קטגוריה:משגרים רוסים
קטגוריה:אוקראינה: מדע וטכנולוגיה
ולנטין בארקו

**ולנטין בארקו** (בספרדית: **Valentín Barco**; נולד ב-23 ביולי 2004 בוויינטיסינקו דה מאיו שבארגנטינה) הוא כדורגלן ארגנטינאי המשחק בעמדת המגן השמאלי בשטרסבורג מליגת העל הצרפתית ובנבחרת ארגנטינה.

## קריירת מועדונים
בארקו גדל במחלקות הנוער של ספורטיבו לאס פרחאס ובוקה ג'וניורס.

בשנת 2021 החל לשחק בקבוצה הבוגרת של בוקה ג'וניורס במסגרת ליגת העל הארגנטינאית.

בתחילת שנת 2024 חתם בארקו בברייטון אנד הוב אלביון אשר בפרמייר ליג.

ב-23 באוגוסט 2024 הושאל בארקו לסביליה מהלה ליגה לעונה אחת.

ב-2 בפברואר 2025 הושאל בארקו לשטרסבורג מליגת העל הצרפתית.

## קריירה בינלאומית
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023. ב-23 במרץ 2024 ערך את הופעתו הבכורה בנבחרת הבוגרת בניצחון 3–0 על  במשחק ידידות. ב-31 במרץ 2026 כבש בארקו את שער הבכורה שלו בנבחרת הבוגרת בניצחון 5–0 על זמביה במשחק ידידות.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני בוקה ג'וניורס
קטגוריה:כדורגלני ברייטון אנד הוב אלביון
קטגוריה:כדורגלני סביליה
קטגוריה:כדורגלני שטרסבורג
קטגוריה:כדורגלני נבחרת ארגנטינה
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-2004
אלחו וליס

**אלחו וליס** (בספרדית: **Alejo Véliz**; נולד ב-19 בספטמבר 2003 בגודקן שבארגנטינה) הוא כדורגלן ארגנטינאי המשחק בעמדת החלוץ בקבוצת רוסאריו סנטראל מליגת העל הארגנטינאית בהשאלה מטוטנהאם הוטספר.

## קריירת מועדונים
וליס גדל במחלקות הנוער של MCSD גודקן, קלוב UDS ורוסאריו סנטראל. בשנת 2021 החל לשחק בקבוצה הבוגרת של רוסאריו סנטראל במסגרת ליגת העל הארגנטינאית.

ב-8 באוגוסט 2023, חתם לשש שנים בטוטנהאם הוטספר.

## קריירה בינלאומית
נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2023, שם הודחה בשמינית הגמר לאחר הפסד 2-0 לניגריה.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:חלוצי כדורגל ארגנטינאים
קטגוריה:כדורגלני רוסאריו סנטראל
קטגוריה:כדורגלני טוטנהאם הוטספר
קטגוריה:כדורגלני סביליה
קטגוריה:כדורגלני אספניול
קטגוריה:ספורטאים ארגנטינאים באנגליה
קטגוריה:ספורטאים ארגנטינאים בספרד
קטגוריה:ארגנטינאים שנולדו ב-2003
ויליאם לאקין טרנר

**ויליאם לאקין טרנר** (באנגלית: **William Lakin Turner**; 25 בפברואר 1867 – 21 באוקטובר 1936) היה אמן נוף אנגלי.

## ביוגרפיה
ויליאם לאקין טרנר נולד לג'ורג' טרנר ולאשתו, אליזה טרנר (לבית לאקין) (1837–1900) בשנת 1867 בבארו על טרנט, דרבישייר. הוא התחנך בבית ספר מקומי לפני שעבר למכללת טרנט בלונג איטון, דרבישייר. הוא היה הבכור מבין ארבעה ילדים וירש את כישרונו האמנותי מאביו שהיה ידוע בתור "קונסטבל של דרבישייר." לג'ורג' טרנר היו מספר תלמידים מצליחים ביניהם דייוויד פיין ולואי בוסוורת' הרט. המשפחה לא הייתה קשורה לאמן ויליאם טרנר.

ג'ורג' טרנר כיהן בוועדת האמנות של גלריה לאמנות דרבי והציורים שלו ושל ויליאם כלולים באוסף העיר. טרנר התגורר במקומות שונים, כולל פולהאם, לוטון, (אסקס), בדירהולם בלבנס, וב-Keswick, שם הוא צייר כמה מציוריו הידועים ביותר של מחוז האגמים. לאחר מותה של אמו של ויליאם בשנת 1900 אביו נישא בשנית בשנת 1903, לקייט סטיבנס סמית'. ג'ורג' טרנר מת ב-1910, והותיר את רוב עזבונו לאשתו השנייה. ויליאם קיבל מורשת קטנה של 100 פאונד.

ויליאם לאקין טרנר הכיר את אשתו הראשונה רייצ'ל סלינה (לינה) בורוויל (1868–1935) בזמן ששניהם למדו אמנות בלונדון והם נישאו בצ'לסי ב-31 ביולי 1892. לינה נפטרה ב-20 בנובמבר 1935. ב-2 באפריל בשנת 1936, ויליאם ערך צוואה חדשה, והותיר עזבונות לשלושת אחיו וגם למספר ארגוני צדקה. הוא הותיר את עיקר עזבונו לאשתו השנייה, ג'נט לנגהם (1894–1982), לה נישא חמישה ימים לאחר מכן באיסטבורן, סאסקס.

ויליאם לאקין טרנר נפטר מסרטן ב-21 באוקטובר 1936 בבית החולים בדורסט, ונקבר ב-23 באוקטובר 1936 בכנסיית סנט מרי מגדלנה, קאסלטון, שרבורן, דורסט.

### מורשת
ויליאם לאקין טרנר הציג את עבודתו במספר תערוכות חשובות, כולל ארבע עשרה באקדמיה המלכותית לאמנות, ארבע באקדמיה המלכותית היברניאן ושש בברמינגהם. בין 1905 ל-1936 הציג למעלה מ-350 ציורים בתערוכת הקיץ של אזור האגמים, וכן 81 ציורים בתערוכה השנתית בטירת נוטינגהאם.

ניתן לצפות בציוריו במוזיאון ובגלריה לאמנות Nuneaton, במוזיאון ובגלריה לאמנות של דרבי ובמוזיאון ראסקין.

## גלריה

 File:Derwentwater wlturner.jpg
File:Flowing From The Hills William Larkin Turner.jpg
File:Leith Hill.jpg


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1867
קטגוריה:בריטים שנפטרו ב-1936
פיזנג אמבון

**פיזנג אמבון** (**Pisang Ambon**) הוא מותג של ליקר בטעם בננה הולנדי המיוצר, מופץ ומשווק על ידי לוקאס בולס.

יש לו טעם בננה דומיננטי, עם ניואנסים נוספים של פירות טרופיים וצבע ירוק עז. הוא מבוסס על מתכון של ליקר אינדונזי ישן. ישנה למשקה גרסה סגולה, בשם Pisang Ambon Guaraná Lime.

## אטימולוגיה
"פיסאנג" היא מילה באינדונזית / מלאית לבננה. אמבון היא עיר הבירה של מחוז אינדונזי שהיה פעם מושבה הולנדית. "Pisang Ambon" הוא השם האינדונזי לזן הבננה גרוס מישל. אמנם שם הבננה אינו מתייחס לאמבון כמקור אלא ממילה ג'אווית לריח.

## הערות שוליים

קטגוריה:בננה
קטגוריה:ליקר פירות
קטגוריה:המטבח האינדונזי
קטגוריה:המטבח ההולנדי
אלי לוי (מאמן כדורגל)

**אלי לוי** (נולד ב-15 במאי 1975) הוא כדורגלן עבר ישראלי המשמש כיום כמאמן בני יהודה תל אביב מהליגה הלאומית.
## ביוגרפיה
לוי שיחק בתפקידי הקשר האחורי, הבלם והמגן. הוא החל לשחק בקבוצת הבוגרים של הפועל כפר שלם, המשיך להפועל באר שבע, בני יהודה והפועל עכו, ושיחק את רוב הקריירה בהפועל רמת-גן, בעת שזו הייתה בליגה הלאומית.

לקראת עונת 2014/2015 מונה יובל נעים למאמן הפועל אשקלון, ובחר לצרף את לוי כעוזר מאמן, לאחר שזה שיחק תחתיו כאשר נעים אימן את הפועל רמת-גן. תחת השניים, הקבוצה השלימה שתי עליות ליגה, ועלתה מליגה א' לליגת העל. ב-2018, לאחר שנעים עזב את הקבוצה, הצטרף אליו לוי כעוזר מאמן במועדון ספורט אשדוד. לאחר שפוטר נעים, מונה לוי למאמן קבוצת הנוער של אשדוד, שהייתה בתחתית ליגת העל לנוער. בתום העונה ירדה הקבוצה ליגה, אך בעונת 2019/2020 ניצחה הקבוצה 20 מתוך 21 משחקיה, עד להפסקת הליגה בשל מגפת הקורונה, ועלתה לליגת העל מהמקום הראשון. במהלך אותה עונה אימן לזמן קצר את קבוצת הבוגרים של המועדון, יחד עם משה אוחיון, עקב מחלתו של המאמן הראשי רוני אוואט.

בתחילת עונת 2020/2021 זכה עם הקבוצה ב"מונדיאליטו", טורניר ההכנה לעונה, ובהמשך זכה עימה בגביע המדינה לנוער. במהלך עונת 2021/2022 הוציא תעודת פרו, המאפשרת לו לאמן בליגת העל, ובתום העונה זכה עם הקבוצה באליפות ליגת העל לנוער. לקראת עונת 2023/2024, לאחר פרידתו של המועדון מהמאמן רן בן שמעון, מונה לוי למאמן הקבוצה הבוגרת. ב-21 בינואר 2025 פוטר מתפקידו.

ב-4 ביוני 2025 מונה למאמן הפועל כפר שלםאיתה רשם הצלחה. ב-25 באוקטובר 2025 מונה למאמן בני יהודה תל אביב.

לוי נשוי עם שלושה ילדים, ומתגורר בראשון לציון.

## תקריות
באפריל 2010, בעת ששיחק בהפועל רמת גן, פרץ ליציע והתעמת עם אוהד, לאחר שזה רב עם אחיו של לוי. לטענת מאמן הקבוצה, יובל נעים, אלי לוי עלה ליציע מפני שנאמר לו שאחיו התעלף.

בתום עונת 2014/2015, כאשר היה עוזר מאמן הפועל אשקלון, נקנס ב-1,000 ש"ח והורחק משלושה משחקים לאחר שבמשחק שבסופו עלתה הקבוצה לליגה הלאומית צעק לשופטים: "כלבים, אין לכם מושג", והמשיך לעלוב בהם גם לאחר שהורחק ועלה ליציע.

## חיים אישיים
נשוי למירי ואב לשלושה ילדים. מתגורר בראשון לציון.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:ראשון לציון: כדורגלנים
קטגוריה:כדורגלני מכבי יפו
קטגוריה:כדורגלני בני יהודה תל אביב
קטגוריה:כדורגלני הפועל כפר שלם
קטגוריה:כדורגלני הכח רמת גן
קטגוריה:כדורגלני הפועל באר שבע
קטגוריה:כדורגלני מכבי אחי נצרת
קטגוריה:כדורגלני הפועל רמת השרון
קטגוריה:כדורגלני הפועל עכו
קטגוריה:כדורגלני הפועל אשקלון
קטגוריה:כדורגלני הפועל רמת גן
קטגוריה:מאמני כדורגל ישראלים
קטגוריה:מאמני מועדון ספורט אשדוד
קטגוריה:מאמני הפועל כפר שלם
קטגוריה:ישראלים שנולדו ב-1975
מלחמת פולין–בוהמיה (990)

**מלחמת פולין–בוהמיה** או **מלחמת פולין–צ'כיה** (בפולנית: **Wojna polsko-czeska**) היה סכסוך באירופה בשנת 990 בין הדוכס הפולני מיישקו הראשון מדוכסות פולין לבין בולסלאב השני מדוכסות בוהמיה. המלחמה הסתיימה עם תבוסת בוהמיה והשתלטות פולין על שטח שלזיה.

## הקדמה

ב- 997, לאחר מותה הנסיכה הבוהמית דובראווה שהייתה אשתו של דוכס פולין מיישקו הראשון, היחסים בין בוהמיה לפולין הדרדרו עד שהברית בין בוהמיה לפולין הגיעה לקצה. עד אמצע שנות ה-980 תמכו שליטי פולין ובוהמיה בהיינריך השני, דוכס בוואריה ושליט האימפריה הרומית הקדושה, אך הברית שלהם לא נמשכה במחצית השנייה של אותו עשור.

## המלחמה

[ממוזער|פולין הקדומה תחת שושלת פיאסט בסוף תקופת שלטונו של [מיישקו הראשון, בערך 992, מראה את שלזיה כחלק מפולין). ניתן לראות את העיירה נימצ'ה, שנכבשה על ידי מיישקו בשנת 990, בחלק השמאלי התחתון של השטחים הפולניים המוצגים על המפה.]]
המלחמה התרחשה ככל הנראה למטרות התפשטות טריטוריאלית, כאשר השליט הפולני הדוכס מיישקו הראשון השתלט על אדמות שבטי הוויסטולה (אזור פולין קטן, עם היישובים הגדולים סנדומייז' וקרקוב) בשנים 998–999. הדוכס הבוהמי בולסלאב השני התנגד למעשיו של מיישקו, וצבאותיהם התעמתו בשלזיה. הבוהמיינים קיבלו סיוע מקונפדרציית הוולטי, בעוד שהאימפריה הרומית הקדושה עזרה לפולנים. לאחר סכסוך קצר הובסו הבוהמים, ומיישקו כבש את שלזיה ומירפה לפולין (עם שטחים סביב קרוסנו ונימצ'ה).

יש מעט דיווחים היסטוריים מדויקים מתקופה זו, וחלק ניכר מסיפור המלחמה מבוסס על דברי הימים של תיטמר ממרסבורג ועל תגליות ארכאולוגיות. תיטמר אמנם הקדיש מעט מכתביו לסכסוך עצמו, אך לא דן בסיבות לסכסוך, כך שהיסטוריונים מודרניים יכולים רק לשער מה הן היו. קיימות גם עדויות לכך שמיישקו אולי שלט בחלקים משלזיה כבר באמצע שנות ה-980, והשערה הייתה שייתכן שהסיבה למלחמה לא הייתה בגלל פולין הקטנה, אלא לגבי הסכסוכים הטריטוריאליים בשלזיה עצמה.

## לאחר מכן

עימות זה הוא המלחמה הפולנית-בוהמית המתועדת הראשונה. כמה עימותים נוספים התרחשו בעקבותיו בעשורים ובמאות הבאים.

קטגוריה:מלחמות בוהמיה
קטגוריה:מלחמות פולין
Hasura

**Hasura** היא ספריית קוד פתוח המשמשת כ-API למאגרי נתונים.

Hasura נועדה על מנת ליצור API נוח מסוג GraphQL או REST למאגריי SQL כגון postgress ו-MySQL ולמעשה מהווה כלי אגרגציה נוח בין המאגר לצד לקוח.

Hasura פותחה ככלי להקלת הפיתוח על ידי גוש ראג׳ושי וטנמאי גופל שני מפתחים הודים במהלך פיתוח אפליקציה להזמנת אוכל וכאשר הבינו שיש ביקוש לכלי הזה החליטו להסב את העסק שלהם לעיסוק בפיתוחו וקראו לו Hasura.

## מאפיינים
בהינתן מאגר מידע Hasura יודעת ליצור באופן אוטומטי שאילתות ומוטציות בתצורת graphQL API על פי שם הטבלאות והעמודות בתוכן ובעצם חוסכת את הצורך בכתיבת שאילתות SQL.

למעשה ל-Hasura לא אכפת מאיזה סוג הצד לקוח כל עוד הוא מסוג  GraphQL או REST והיא עובדת עם רוב המאגרים הגדולים בשוק.

ל-Hasura יש גם פיצ'ר שנקרא actions המאפשר עיבוד פונקציות (כגון שימוש במפתחות פרטיים בפונקציה במקום בצד לקוח) בHasura עצמה בלי צורך בשרת.

## קישורים חיצוניים
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שפות שאילתות
קטגוריה:שירותי מחשוב ענן
נהר שייר

**נהר שייר** (באנגלית: **Shire River**) הוא הנהר הארוך ביותר במלאווי, ומהווה את המוצא היחיד של אגם מלאווי. נהר שייר זורם דרומה לכיוון הנהר זמבזי, הזורם במוזמביק ומתאחד איתו. אורך הנהר 402 קילומטרים. אזור אגן הניקוז שלו משתרע על שטח של 124,500 קילומטרים רבועים.

## תיאור
שמאל|ממוזער|250x250 פיקסלים|מעבורת חוצה את נהר שייר במוזמביק
מקור נהר שייר באגם מלאווי, והוא זורם כ-12 קילומטרים לפני שהוא נכנס לאגם מלומבה . הוא מנקז את אגם מלומבה, וזורם דרומה דרך הפארק הלאומי Liwonde . לאורך חופי האגם ישנם ריכוזים גדולים של היפופוטמים ותנינים. בין הערים מאטופה וצ'יקוואווה, גולש הנהר מגובה של 400 מטרים דרך סדרה של מפלים וגאיות, כולל גם מפלי קאפאצ'ירה. באזור זה משנה הנהר את אופי זרימתו בגלל הפרשי הגבהים ולכן הוקמו לאורכו שני סכרים, הכוללים תחנות כוח הידרואלקטריות מצפון-מערב לעיר בלנטייר. תחנת הכוח הראשונה הוכנסה לפעולה בשנת 1967, והתחנה השנייה החלה לפעול בשנת 1973.

לאחר שהנהר עובר את העיר צ'יקוואווה, הוא פונה לדרום-מזרח, ונכנס למישור מוזמביק השטוח. היובל הגדול של נהר שייר הוא נהר רואו , שהוא אחד מיובליו הבודדים הזורמים כל השנה, נהר רואו, מצטרף לנהר שייר סמוך לעיר המלאווית צ'ירומו. אזור זה הוא אזור שטוח, על כן זרימת הנהר איטית מאוד והמים בוציים. הם זורמים באיטיות דרך אזור המכונה ביצת הפיל  לפני שהם מגיעים למפגש עם נהר זמבזי מדרום לעיירה סנה, שבמוזמביק.

בשנת 1859 הפליגו אנשי משלחת הזמבזי השנייה, של דייוויד ליווינגסטון במעלה נהר שייר.

## קישורים חיצוניים

* 
* 
* תמונות נהר שייר שצולמו על ידי Michael K. Oliver
* הנהר שייר, באתר solimarinternational 

## הערות שוליים

שייר
קטגוריה:מלאווי: גאוגרפיה
ג'ונתן גלייזר

**ג'ונתן גלייזר** (באנגלית: **Jonathan Glazer**; נולד ב-26 במרץ 1965) הוא במאי ותסריטאי אנגלי-יהודי. ביים ארבעה סרטים באורך מלא, בהם "אזור העניין" שזכה בפרס אוסקר לסרט הבין-לאומי הטוב ביותר, וידאו קליפים עבור להקות כמו "רדיוהד", "מאסיב אטאק", "בלר" ו"ג'מירוקוואי", וכן פרסומות עבור חברות כמו "קודאק", "מאזדה", "נייקי" ואחרות.

## ביוגרפיה
ג'ונתן גלייזר נולד ב-1965 בלונדון, למשפחה יהודית רפורמית שמוצאה מאוקראינה ומבסרביה והגיעה לאנגליה בתחילת המאה העשרים. למד בבית הספר Jewish Free School  ששכן ברובע קמדן. הוא שהה חמישה חודשים בכפר הנוער גבעת ושינגטון. עם סיום לימודיו בעיצוב במה ב החל לעסוק בבימוי בתיאטרון ובעריכת קדימונים לסרטים.

בשנת 1993 כתב וביים שלושה סרטים קצרים, "Mad", "Pool" ו-"Commission", והצטרף לחברת Academy Commercials, חברת הפקה ששכנה במרכז לונדון. הוא ביים סרטוני פרסומת לחברות "גינס" ו"סטלה ארטואה". החל מאמצע שנות ה-90 ביים וידאו קליפים בולטים, והוכתר כבמאי השנה של MTV לשנת 1997.

בשנת 2000 ביים את סרטו המלא הראשון, "לצאת נקי" (Sexy Beast), בכיכובם של ריי וינסטון ובן קינגסלי. ב-2004 ביים בארצות הברית את סרטו השני, "לידה" (Birth), בכיכובה של ניקול קידמן. ב-2013 ביים את הסרט "מתחת לעור" (Under the Skin) בכיכובה של סקרלט ג'והנסון. הסרט פתח באותה שנה את פסטיבל הקולנוע בטליורייד וזכה לשבחי המבקרים.

סרטו "אזור העניין" (The Zone of Interest), על פי רומן בשם זה מאת מרטין איימיס, פתח את פסטיבל הקולנוע בקאן בשנת 2023, וזכה בפרס גרנד פרי. הסרט זכה גם בפרס אוסקר לסרט הבין-לאומי הטוב ביותר. בנאום הקצר שנשא בטקס הפרס אמר: "הסרט שלנו מראה לאיזה שפל הדה-הומניזציה יכולה להוביל אותנו. אנחנו עומדים כאן כאנשים המסרבים לכך שישתמשו ביהדות שלהם ובשואה לשם כיבוש שפגע בכל כך הרבה אנשים חפים מפשע, בין אם זה הקורבנות של טבח שבעה באוקטובר או המתקפה המתמשכת על עזה". בספטמבר 2025 מכתב פתוח שפורסם על ידי קבוצת "Film Workers for Palestine" צבר מעל 4,000 חתימות של שחקנים, במאים ואנשי קולנוע, ביניהם גלייזר. החותמים התחייבו שלא לשתף פעולה עם מוסדות קולנוע ישראליים שלטענתם "מעורבים ברצח עם ובאפרטהייד נגד העם הפלסטיני". 

בשנת 2025 חתם על מכתב פתוח למזכ"ל האו"ם מטעם "Jews Demand Action", עליו חתמו 450 יהודים בעלי פרופיל ציבורי גבוה, הקוראים להטיל סנקציות על ישראל בטענה שפעולותיה עולות לכדי רצח עם. 

## חיים אישיים
גלייזר, שממעט לחשוף את חייו הפרטיים, נשוי לרייצ'ל פנפולד, מפקחת אפקטים חזותיים. הם גרים בקמדן שבצפון לונדון ולהם שלושה ילדים.

גלייזר הזכיר לעיתים קרובות את סטנלי קובריק כבמאי הסרטים האהוב עליו, ואמר שחש מקורב לקולנוע האיטלקי והרוסי. ההשפעות האמנותיות שלו כוללות את אינגמר ברגמן, ריינר ורנר פאסבינדר, פדריקו פליני ופייר פאולו פאזוליני.

הוא חובב כדורגל ואוהד את קבוצת ארסנל.

## פילמוגרפיה
### סרטי קולנוע
* לצאת נקי (2000)
* לידה (2004)
* מתחת לעור (2013)
* אזור העניין (2023).

### וידאו קליפים
* Karmacoma, מאסיב אטאק (1995)
* The Universal, בלר, (1995)
* Street Spirit (Fade Out), רדיוהד (1996)
* Virtual Insanity, ג'מירוקוואי (1996)
* Into My Arms, ניק קייב (1997)
* Karma Police, רדיוהד (1997)
* A Song for the Lovers, ריצ'רד אשקרופט (2000)

## פרסים ומועמדויות

## קישורים חיצוניים

## הערות שוליים

קטגוריה:במאי קולנוע בריטים
קטגוריה:במאי וידאו קליפים אנגלים
קטגוריה:יהודים בריטים
קטגוריה:יהודים רפורמים
קטגוריה:אנגלים שנולדו ב-1965
7 (אלבום של עדן בן זקן)

***7*** הוא אלבום האולפן השביעי של הזמרת הישראלית עדן בן זקן. האלבום יצא לאור ב-13 ביוני 2023, בהוצאת חברות התקליטים שרית הפקות והליקון ארומה מיוזיק. לפי יציאתו של האלבום והקונספט עליו התבסס, הופצו הסינגלים "להיות שלך" (ביחד עם מאיה דדון), "כינורות", "ראשון בבוקר" (ביחד עם אנה זק ונונו), "ריגוש זמני" ו"מילה טובה".

בהמשך, הופצו "משחק קלפים", "עמנואלה" ו"ילדת רחוב". הקונספט של *7* מציג את בן זקן שכובה על ארבעה מסכי טלוויזיה, בהם משודרים הנושא של הסינגלים שהופצו.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי עדן בן זקן
קטגוריה:אלבומים בעברית
קטגוריה:אלבומי חברת שרית הפקות
קטגוריה:אלבומי חברת הליקון ארומה מיוזיק
סולי מקלאוד

**סולי מקלאוד** (באנגלית: **Solly McLeod** נולד ב-10 בפברואר 2000) הוא שחקן אנגלי. 

## ביוגרפיה
מקלאוד הוא בנם של הזמר והפזמונאי האנגלי רורי מקלאוד ושל הזמרת האירית איימי לאונרד שהייתה סולנית בעבר של להקת הפולק "Anam". סולי גדל באורקני שבסקוטלנד לפני שמשפחתו עברה ללונדון בגיל 10 כשהוריו נפרדו. הוא למד בבית הספר לדרמה "Unseen" בלונדון.

## קריירה
מאפריל 2021 ואילך צילם מקלאוד ארבעה פרויקטים כשיום מנוחה בלבד בין כל אחד מהם. 

בשנת 2022 הוא שיחק בסדרת הטלוויזיה "The Rising",  בפרק בסדרת הטלוויזיה זרה. ובסדרת הטלוויזיה בית הדרקון ששודרה בערוץ HBO. שנה לאחר מכן הוא שיחק בתפקיד ראשי בסדרת הטלוויזיה "טום ג'ונס" ולאחר מכן הצטלם למותחן הטלוויזיה "ג'ריקו רידג'", שצולם בקוסובו. בסדרה משחק מקלאוד לצד סופי ויילד והאנה וודינגהאם.   

בשנת 2023 שיחק לצד ויגו מורטנסן בסרט המערבון, "The Dead Don't Hurt".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים ממוצא אירי
קטגוריה:אנגלים שנולדו ב-2000
אביבה איינהורן

**אביבה איינהורן** (באנגלית:**Aviva Einhorn** נולדה ב-21 במאי 1929- 7 באפריל 2015 ) היא נגנית ומנצחת ישראלית צרפתית זוכת פרסים. האישה הראשונה שניצחה על תזמורות בישראל.

## ביוגרפיה
איינהורן נולדה באנטוורפן, בלגיה ב-21 במאי 1929). ויש לה עוד שני אחים ושתי אחיות. בגיל ארבע וחצי החלה לנגן בפסנתר וניכר היה שהיא פסנתרנית מוכשרת, וכבר בגיל 5 החלה להופיע בקונצרטים. בעקבות מלחמת העולם השנייה, נאלצה להפסיק את לימודיה. לאחר המלחמה, המשפחה הגיעה לפריז.

בשנת 1946 עלתה עם משפחתה לארץ. איינהורן המשיכה בלימודי המוזיקה. היא למדה פסנתר אצל אליהו רודיאקוב והפסנתרן פרופסור ליאו קסטנברג
ולמדה קומפוזיציה וניצוח אצל פאול בן-חיים. בהמלצתו של בן חיים, בשנת 1950 נסעה לקונסרבטוריון בפריס ללמוד ניצוח, ולמדה שם שש שנים. במהלך שהותה בפריז היא גרה אצל אחיה שלמד רפואה, וסיימה שם את לימודי התיכון.

בשנת 1956 זכתה בפרס ראשון בתחרות בינלאומית בצרפת למנצחים צעירים בעיר בזאנסון. איינהורן זכתה בפרסים למרות הערות מצד שופטים שלא כדאי לתת לנשים פרס בתחום הניצוח כיוון שהן לא תשארנה במקצוע ואין להן אופק מקצועי, ברגע שיקימו משפחה.

באיטליה היא קיבלה מלגה וניצחה שם על התזמורת הפילהרמונית של פירנצה. איינהורן גם למדה בטנגלווד בארצות הברית וניצחה על האופרה "זאידה" של מוצארט. בשובה לצרפת ניצחה על תזמורת הרדיו של מונטה קרלו

בשנת 1958 זכתה בפרס ראשון בתחרות ניצוח בצרפת, האישה המתמודדת היחידה מול תשעה גברים. התחרות הייתה מורכבת מארבעה שלבים: ניצוח על היצירה "הים" מאת קלוד דביסי, גילוי שגיאות של נגנים בתזמורת, ניצוח על הסוף של "קונצ'רטו לפסנתר" של ללו (?) וניצוח על יצירה שניתנה להם ללא שם, רבע שעה לפני התחרות.
למרות זכייתה בפרס הראשון איינהורן לא הצליחה להשתלב בארץ בעיסוק בניצוח, שהיה באותו זמן מקצוע שנחשב מאוד גברי, ועבדה כפקידה טכנית במוסד למוזיקה.

בשנת 1959 הייתה איינהורן העוזרת של המנצח הצרפתי ז'אן פורנה , וכמו כן ניצחה על קונצרטים בארץ
בהמשך למדה תחת מנהל רדיו הילברסום, ואן-קמפן.

במשך תקופה איינהורן הייתה המנצחת היחידה בישראל, עד ששושנה ברל עלתה מאורוגוואי. איינהורן הובילה וניצחה על קונצרטים באיטליה, הולנד וביוגוסלביה, למרות קשיים לעיתים ממארגני הקונצרטים שהתקשו לקבל מנצחת אישה רווקה. הציפיות לגבי איינהורן היו על רקע היחס הכללי לנשים שפיתחו קריירה במקצועות של גברים. גם אחרי שהצלחתה בתפקיד זה הייתה ניכרת, ניצוח על תזמורת המשיך להיות תפקיד גברי במשך שנים רבות.

איינהורן לא הצליחה להתקדם בארץ מבחינה מקצועית בתחום הניצוח ועברה לצרפת. היא הוזמנתה לנצח על התזמורת הפילהרמונית הישראלית ותזמורת קול ישראל רק לאחר שניצחה בחו"ל וגם זה בהפרשי זמן ניכרים. בצרפת היא ניצחה על קונצרטים וגם הופיעה בטלוויזיה.

בשנת 1991, פסקול הסרט הצרפתי Jealousy, הכיל קטעים מהאופרה דון ג'ובאני של מוצרט בניצוחה של איינהורן.

בשנת 1992, איינהורן ניצחה על התזמורת הקאמרית האנגלית להקלטת תקליט של יצירות קלוד דביסי, אריק סאטי, אלבר רוסל.

איינהורן נפטרה ב-7 באפריל 2015, בגיל 85.

## קישורים חיצוניים
* אביבה איינהורן באתר muziekweb

## הערות שוליים

קטגוריה:ישראליות שנפטרו ב-2015
קטגוריה:ישראליות שנולדו ב-1929
קטגוריה:פסנתרניות יהודיות
קטגוריה:מנצחות ישראליות
קטגוריה:נשים ראשונות באמנות
לולו לאמוט

**לואיז "לולו" לאמוט** (בשוודית: **Louise "Loulou" Lamotte**; נולדה ב-16 באפריל 1981) היא זמרת שוודית ממוצא אמריקאי. החל משנת 2019 הצטרפה ללהקת The Mamas.

## קריירה
לאמוט הייתה חברה בלהקת הזמר סולקטריק. בשנותיה הראשונות כזמרת כתבה מספר שירים עבור זמרים שוודים מוכרים דוגמת ינס לקמן. בשנת 2008 התחרתה ב-*Swedish Idol*, ששודה ב-TV4.

בשנת 2013 הייתה זמרת ליווי של אוסקר זיה ובהראנג מירי בתחרות המלודיפסטיבלן, הקדם השוודי לאירוויזיון 2013, עם השיר "Jalla Dansa Sawa". על-אף שהשיר לא הצליח להעפיל לגמר משלב גלגל ההצלה, זכה להצלחה רבה ברחבי שוודיה, הוצא כסינגל מיד לאחר התחרות ואף הגיע למקום הרביעי בסוורייטופליסטן, מצעד הסינגלים השוודי.

בשנת 2019 ליוותה את יון לונדוויק במלודיפסטיבלן כחלק מלהקת The Mamas עם השיר "Too Late For Love". הוא זכה באירוע, ונבחר לייצג את שוודיה באירוויזיון 2019, שהתקיים בתל אביב-יפו שבישראל. יחד הגיעו למקום החמישי בגמר. להקת The Mamas השתתפה בקדם הארצי בשנת 2020 עם השיר "Move". הוא הגיע למקום הראשון בערב הגמר, אך אירוויזיון 2020 בוטל על ידי איגוד השידור האירופי עקב מגפת הקורונה. ב-2021 הלהקה השתתפה שוב במלודיפסטיבלן, הפעם עם השיר "In the Middle", איתו סיימו במקום השלישי.

בשנת 2023 החליטה לאמוט להשתתף במלודיפסטיבלן כסוליסטית עם השיר "Inga sorger". היא השתתפה במקצה הראשון של האירוע, שנערך ב-4 בפברואר 2023 בסקנדינביום שבגטבורג, ולא העפילה לשלב הבא.

## קישורים חיצוניים

## הערות שוליים

קטגוריה:זמרות שוודיות
קטגוריה:זמרות אמריקאיות
קטגוריה:פזמונאיות אמריקאיות
קטגוריה:משתתפי מלודיפסטיבלן 2013
קטגוריה:משתתפי מלודיפסטיבלן 2019
קטגוריה:משתתפי מלודיפסטיבלן 2020
קטגוריה:משתתפי מלודיפסטיבלן 2021
קטגוריה:משתתפי מלודיפסטיבלן 2023
קטגוריה:ילידות 1981
קטגוריה:שוודים שנולדו ב-1981
ג'ון רוברטסון ריד

**ג'ון רוברטסון ריד** (באנגלית: **John Robertson Reid**; 6 באוגוסט 1851 – 10 בפברואר 1926) היה צייר סקוטי שבילה את חיי עבודתו המוקדמים בסארי, ולאחר מכן מתחילת שנות ה-80 בקורנוול בדרום מערב אנגליה הפראי.

## ביוגרפיה
הוא הפך לנשיא אגודת האמנים הבריטיים ב-1886 ושל אגודת הפסלים, והציירים ב-1898. תפקידים אלה העניקו לו כניסה לחברה הלונדונית, ומתחילת שנות ה-1900 הפך את לונדון לביתו. בשנותיו המאוחרות של ריד, סר ווינסטון צ'רצ'יל הצעיר נהג לצייר בחוץ בחברת ריד.

הוא התאמן אצל ג'ורג' צ'למרס וויליאם מקטאגרט. סגנונו הבוגר הושפע מנושא הציור של הנטורליזם הכפרי (סר ג'ורג' קלוזן) והריאליסטים הצרפתים (ז'ול בסטיאן-לפאז') והוא גם הושפע מעט מהאימפרסיוניזם.

הוא מצא את ההצלחה הראשונה עם סצנות טבעיות באזור הכפרי של סארי, והיה בולט באותה תקופה בציור הסצנות במקום עצמו, תוך שימוש באנשים מקומיים שכירים שהופיעו בסצנה. הוא גם צייר סצנות בולטות של משחקי קריקט כפריים, שאחת מהן מכילה פרטים המעניינים היסטוריונים של הספורט. זהו משחק קריקט כפרי, שצויר בשטח בחלק האחורי של בית הבאר, בווסט סאסקס.

גם אחיותיו, ליזי ריד ופלורה מקדונלד ריד (1879–1929 לערך), היו אמניות. ריד היה דודו רבא של סר נורמן ריד, מנהל גלריית טייט.

## גלריה

 File:John Robertson Reid Frühling 1898.jpg
File:Lostandfound-reid.jpg


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1851
קטגוריה:בריטים שנפטרו ב-1926
Till There Was You

"**Till There Was You**" (עברית: "**עד שהיית**" או "**עד שנשארת**") הוא שיר מהמחזמר "איש המוזיקה" (The Music Man) שנכתב בידי מרדית' ווילסון.

ב-1959 השיר היה לאחד מלהיטיה של הזמרת אניטה בראיינט, והתפרסם בעיקר בביצוע של החיפושיות בשנת 1963.

## מקור

השיר נכתב במקור בשם "Till I Met You" והביצוע היה של איילין וילסון בשנת 1950. ב-1957 השיר שונה לשמו Till There Was You. הוא בוצע בהצגה איש המוזיקה על ידי ברברה קוק, ובסרט שהתבסס על המחזה ב-1962 הוא בוצע בידי שירלי ג'ונס.

## ביצוע של אניטה בראיינט

השיר היה מלהיטיה הגדולים של בראיינט ב-1959. הוא הגיע למקום ה-30 ברשימת הבילבורד ולמקום ה-14 ברשימת הקאש בוקס.

## החיפושיות

פול מקרטני התוודע לשיר לראשונה על ידי ביצוע של השיר בידי פגי לי בשנת 1961. היה זה מהשירים המוקדמים שהלהקה ביצעה, בין השאר בהופעותיה במועדון הכוכב בהמבורג. השיר נכלל בשירים שהחיפושיות שרו בפני אנשי דקה רקורדס כ"מבחן קבלה" לקבל את חסות החברה, מבחן שבו הם נכשלו, מה שנחשב לכישלון הגדול בתולדות חברת דקה רקורדס.

השיר הוקלט בידי החיפושיות ב-1963 ונכלל באלבומם השני With the beatles ובאלבומם Meet The Beatles!. את השיר שר פול מקרטני מלווה בידי ג'ורג' הריסון וג'ון לנון שמלווים אותו בגיטרות ורינגו סטאר בתופי בונגו.

אלמנתו של מחבר השיר נרדיט ווילסון, ציינה שהתמלוגים שעיזבון בעלה קיבל מהשיר בעקבות ביצוע החיפושיות עלו על כל התמלוגים שהעזבון קיבל מביצועיו הקודמים.

השיר בוצע בגרסאות רבות נוספות במהלך השנים.

## מצעדים

## הערות שוליים

## קישורים חיצוניים
*
*

קטגוריה:שירי 1959
קטגוריה:שירי הביטלס
קטגוריה:שירים באנגלית
קטגוריה:שירים ממחזות זמר
קטגוריה:בלדות משנות ה-1950
ג'יימס רמזי

**ג'יימס רמזי** (באנגלית: **James Ramsay**; 1789 – 23 ביוני 1854) היה צייר דיוקנאות בריטי, שעבד בצבעי שמן.

## ביוגרפיה
רמזי נולד בשפילד, אביו רוברט רמזי היה אומן וסוחר, שקיבל את פרנסיס צ'נטרי כשוליה בשנת 1797. רוברט רמזי פרסם גם כמה תחריטים של ג'ון רפאל סמית'. בעודו צעיר, ג'יימס רמזי צייר באופן מקצועי בעסק המשפחתי, והציג בגיל 17.

ג'יימס רמזי נפטר, לאחר מחלה ממושכת, ברחוב בלקט 40, ניוקאסל על הטיין ב-23 ביוני 1854, בהיותו בן 68.

### יצירות
שמו של רמזי הופיע לראשונה בקטלוג של תערוכת האקדמיה המלכותית לשנת 1803, כאשר שלח דיוקן עצמי. שלוש שנים מאוחר יותר הוא הציג דיוקן של הנרי גרטן, ובשנת 1810 של ג'ון טאונלי. ב-1811 תרומותיו כללו דיוקנאות של הרוזן ממוארה ושל לורד קוקרן, וב-1813 את זה של הלורד בראוהם, שאותו צייר שוב ב-1818.

בשנת 1814 שלח רמזי לאקדמיה שני נושאים מכתבי הקודש, "פיטר מכחיש את ישו" ואת "החזרה בתשובה של פיטר", וב-1819 תצוגות של "מנזר טיינמות' " ושל מגני הצפון והדרום", אך יצירותיו היו בעיקר פורטרטים. דיוקן של צ'ארלס גריי, הארל גריי השני, שצויר עבור האגודה הספרותית והפילוסופית של ניוקאסל-על-טיין, ולאחר מכן היה בבית העירייה של ניוקאסל, הוצג ב-1837, יחד עם זה של ד"ר תומאס אליוטסון, שהוצג בקולג' המלכותי לרופאים. דיוקנו של הנרי גרטן, שעבר במשפחת גרטן, נחקק במצוטינט על ידי צ'ארלס טרנר, ועותק שלו מאת סר תומאס אלפרד ג'ונס הועבר לגלריה הלאומית של אירלנד.

רמזי גם הציג נושאים מכתבי קודש, היסטוריים במוסד הבריטי, כולל "יצחק מברך את יעקב", ב-1813, "משפטו של המלך צ'ארלס הראשון", ב-1829, ו"כניסת הנסיך השחור ללונדון", ב-1841; וגם כמה דיוקנאות באגודת האמנים הבריטיים.

בערך ב-1847 עזב רמזי את לונדון לניוקאסל-על-טיין, אבל הוא המשיך להציג באקדמיה המלכותית, שם היה לו דיוקן נוסף ב-1849.

הוא זכה להצלחה, וצייר פורטרטים של בני משפחות הלורד קליפורד, ג'יימס נורת'קוט, דיוניסיוס לרדנר ורבים אחרים.

## גלריה

 File:James Losh.jpg|דיוקן ג'יימס לאש
File:Henry Howard of Corby Ramsay.jpg|דיוקן הנרי הווארד
File:Portrait of Richard Grainger attrib. James Ramsay.jpg|דיוקן ריצ'רד גרינגר


## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1789
קטגוריה:בריטים שנפטרו ב-1854
בוגיסלב התשיעי, דוכס פומרניה

**בוגיסלב התשיעי, דוכס פומרניה** (בגרמנית: **Bogislaw IX**, בפולנית: ** Bogusław IX**; 1407/1410 – 7 בדצמבר 1446), היה דוכס פומרניה בפומרניה-שטולפ, ומקום מגוריו היה סטארגרד. בן דודו הראשון אריק מפומרניה ניסה לשווא להכיר בו כיורש שלו באיחוד קאלמאר.

## ביוגרפיה
בוגיסלב היה בנם של בוגיסלב השמיני, דוכס פומרניה וסופיה מהולשטיין. לאחר מותו של בוגיסלב השמיני ב-1418, הדוכסית סופיה שימשה כעוצרת הממשלה עבור בוגיסלב התשיעי הצעיר עד 1425 בערך.

הדוכס הצעיר ואמו היו מודאגים בתחילה בסכסוך דיוקסיית קמין שהחל תחת בוגיסלב השמיני. בהקשר זה, שניהם נודו, ובשנת 1434 הטיל הקיסר זיגיסמונד נידוי אימפריאלי על שניהם. הסכסוך הוסדר בתיווכו של קרוב משפחתה החזק, אריק מפומרניה, שהוכתר למלך איחוד קאלמאר ב-1397. אריק תיווך בחוזה שבו הוסדרה בחירת הבישופים בדיוקסיית קמין עם זכות אישור לדוכסי פומרניה. במקביל, הותירה הדיוקסיה את טענותיה לחופשיות אימפריאלית להתמוסס בשקט. הבישוף זיגפריד השני פון בוך, שהיה קודם לכן הקנצלר של  אריק, פעל עבור מחוז קמין.

בתקופת שלטונו של בוגיסלב ב-1432/1438 היה גם איום מצד ההוסיטים והופעת כופרים ולדנסים. במהלך המלחמה הפולנית-טבטונית (1431–1435), התנגד בוגיסלב לאבירים הטבטונים ותמך בממלכת פולין. מאוחר יותר הוא היה מעורב במאבקים הקשורים לבישופים של פומרניה.

המלך אריק ניסה להכתיר את בן דודו הדוכס בוגיסלב התשיעי כיורשו בממלכות הנורדיות. הוא העביר אליו כמה טירות, את האי פון וכנראה גם את האי זילנד. אולם ב-1436, המועצה הקיסרית הדנית סירבה לאשר את הירושה הזו, ובמקום זאת קראה לכריסטופר מבוואריה למדינה ב-1438. כאשר המועצה האימפריאלית אפילו הדיחה את המלך אריק ב-1439 ובחרה בכריסטופר למלך ב-1440, נמוגו סיכוייו של בוגיסלב לכס המלכות.

ב-7 בדצמבר 1446 מת בוגיסלב התשיעי לאחר מחלה ממושכת ונקבר במנזר מרינקרון, ובן דודו הראשון, אריק הראשון ירש את נחלותיו.

## משפחתו
ב-24 ביוני 1432, בפוזנן, הוא התחתן עם מריה ממזוביה, בתם של סימוביט הרביעי, דוכס מזוביה ואלכסנדרה מליטא. היו להם בנות, סופיה, שנישאה לאריק השני, דוכס פומרניה, ואלכסנדרה, ולפחות אחת בשם לא ידוע.

## אילן יוחסין

## קישורים חיצוניים

קטגוריה:דוכסים גרמנים
קטגוריה:נפטרים ב-1446
Air (שיר של מרקוס ומרטינוס)

"**Air**" (בעברית: "**אוויר**") הוא סינגל שהוקלט על ידי הצמד מוזיקלי הנורווגי מרקוס ומרטינוס. הוא יצא לאור ב-25 בפברואר 2023, על ידי חברת התקליטים יוניברסל מיוזיק, כסינגל שלא מתוך אלבום.

השיר הגיע למקום הרביעי בסוורייטופליסטן, מצעד הסינגלים השוודי.

## רקע וכתיבה
השיר נכתב על ידי הצמד בהשתתפות ג'ימי "ג'וקר" תורנפלדט, ג'ו דב ולינאה דב. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות.

בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב הגמר לאחר זכייתו במקצה השלישי של התחרות, שם קיבל 1,406,471 הצבעות. בגמר, דורג במקום השני עם 138 נקודות.

## מיקומי שיא

## הערות שוליים

קטגוריה:שירי מלודיפסטיבלן 2023
קטגוריה:שירים באנגלית
מרקוס ומרטינוס

**מרקוס ומרטינוס** (באנגלית: **Marcus & Martinus**), הידועים גם כ-**M&M**, הם צמד מוזיקלי נורווגי המורכב מתאומים זהים, מרקוס ומרטינוס גונארסן (נולדו ב-21 בפברואר 2002 באלוורום שבנורווגיה). במרוצת השנים הוציא הצמד שלושה אלבומי אולפן *Hei*, *Together*, *Moments וunforgettable* . הם התפרסמו בזכות זכייתו במלודי גרנד פרי ג'וניור ב-2012. הם ייצגו את שוודיה באירוויזיון 2024 עם השיר "Unforgettable".  ידועים עם שירים כגון: "Girls", Heartbeat", Make You Believe In Love. 

## קריירה
בשנת 2012 התמודדו השניים בעונה האחד-עשר של המלודי גרנד פרי ג'וניור, שנערך באוסלו, ושודר ב-NRK בהנחיית מרגרט רואד וטוג'י. בערב הגמר דורגו במקום הראשון עם שירם "To dråper vann" (בעברית: "שתי טיפות מים"). לאחר התחרות דורג השיר במקום השמיני במצעד הסינגלים הנורווגי.

ב-23 בפברואר 2015 הוציאו את אלבום הבכורה שלהם, *Hei*. הוא הגיע למקום הראשון במצעד האלבומים הנורווגי ב-15 בנובמבר. כלל את הסינגל "Plystre på deg". ב-24 ביולי אותה השנה פורסם השיר "Elektrisk", שהגיע למקום השלישי במצעד. ב-6 בנובמבר יצאה מהדורת דלוקס לאלבום בשם *Hei (Fan Special)*. בנובמבר 2016 פורסם אלבומם השני והראשון באנגלית, *Together*. הוא כולל את השירים "Girls", "Heartbeat", "One More Second" ו-"Light It Up". בשבוע הראשון לצאתו דורג במקום הראשון בנורווגיה ובשוודיה ובמקום השישי בפינלנד.

ב-13 במאי 2017 חשפו את ניקוד חבר השופטים הנורווגי באירוויזיון 2017 במהלך השידור החי. ב-21 במאי הוציאו את הסינגל "Like It Like It" בהשתתפות הראפר האמריקאי סיילנטו. ב-14 ביולי הופיעו ביום הולדתה ה-40 של ויקטוריה, נסיכת שוודיה. ב-17 בנובמבר הוציאו את אלבומם השלישי *Moments*.

בשנת 2019 פורסם המיני-אלבום הבכורה *Soon*. בשנת 2020 הוציאו שני סינגלים: "Love You Less", ו-"It's Christmas Time". ב-2021 השתתפו בשירו של סטיג ברנר, "Miserabel". באביב 2022 הם זכו בגרסה השוודית ל-*[[Masked Singer (זיכיון)|Masked Singer]]* – הצמד הראשון שעשה זאת. בשנת 2023 התחרו במלודיפסטיבלן, הקדם השוודי לאירוויזיון 2023, עם השיר "Air". הם דורגו במקום השני, מרחק 21 נקודות מהמקום הראשון (לורן עם "Tattoo").

בשנת 2024 נבחרו לייצג את שוודיה באירוויזיון עם השיר "Unforgettable", על פי חוקי האירוויזיון, מתוקף היותה המדינה המארחת, שוודיה מעפילה לגמר באופן אוטומטי. בגמר הצמד הגיע למקום ה-9.

## קישורים חיצוניים

* 

## הערות שוליים

קטגוריה:צמדים מוזיקליים
קטגוריה:להקות שהוקמו בשנת 2012
קטגוריה:משתתפי מלודיפסטיבלן 2023
קטגוריה:משתתפי אירוויזיון 2024
קפה קונדיטוריה וילהיים

ממוזער|הכניסה לקפה וילהיים
ממוזער|השלט התלוי על הבניין בו שוכן קפה וילהיים

**קפה קונדיטוריה וילהיים** הוא בית קפה ותיק ברמתיים, הוד השרון, הפועל מאז שנת 1949.

## היסטוריה
בית קפה וילהיים הוקם על ידי יולנדה וקרול וילהיים, זוג עולים מצ'כוסלובקיה, ששרדו את השואה, התחתנו ועלו לישראל. מכיוון שקרול היה קונדיטור במקצועו, החליטו בני הזוג, עם עלייתם ארצה, לפתוח קונדיטוריה. בהמשך עבר ניהול המקום לבתה של יולנדה, מרים צויגנבאום (שהייתה אחות במקצועה), ואחרי עוד שנים, לנכדתה של יולנדה, קרן.

הקונדיטוריה זכתה להצלחה רבה. אנשים רבים, שנזכרו בגעגועים בעוגות ובדברי המאפה של ארצות מוצאם באירופה, הגיעו לבית הקפה ברמתיים, ותורים ארוכים השתרכו בכניסה כדי לקנות את המאפים שנאפו במקום.

השנים הראשונות היו קשות בגלל הקיצוב שהופעל במסגרת משטר הצנע. ב-1949, כשנפתח בית הקפה החלה בדיוק תקופת הצנע, והיה קשה להשיג רישיון כדי לפתוח קונדיטוריה. אחרי מאמצים רבים הציעו לבני הזוג לפתוח קונדיטוריה בצפת, עכו, רעננה או הוד השרון. לבסוף הם בחרו בהוד השרון, כי לא היו ביישוב קונדיטוריות נוספות, ונשארו שם עד היום.

יולנדה וילהיים סיפרה בראיון על הקשיים הראשוניים: "את המקום קיבלנו בדמי מפתח ובנינו הכול במו ידינו. בגלל הצנע קיבלנו רק חמישה שקים של קמח, 500 קילו סוכר ומרגרינה אחת"..."זה הספיק לנו בין שבועיים לעשרה ימים כל פעם. לכן היינו מכינים רק כיס גבינה ועוגה"... "באותה תקופה לקנות מוצרים ולהכין בבית היה יותר יקר מלקנות אצלנו, היינו מוכרים את כיס הגבינה ב-30 פיאסטר, שזה פחות מ-30 אגורות בימינו".

את המקום נהגו לפקוד גם מנהיגי המדינה, ובהם דוד בן-גוריון ומשה דיין, שהיו עוצרים בבית הקפה בדרכם צפונה לבית ברל (מוסד שהיה אז שייך למפא"י), וכן נשיא המדינה אפרים קציר. גם אמנים מפורסמים אהבו להגיע, ובהם: יהונתן גפן, דויד ברוזה ואביב גפן.

לכבוד יום הולדתה ה-90 זכתה יולנדה וילהיים לכך, שראש עיריית הוד השרון, חי אדיב, הגיע לבית הקפה כדי להעניק לה תעודת הערכה על פועלה והישגיה. יולנדה וילהיים נפטרה בשנת 2019.
ממוזער|מרים, בתם של מקימי קפה וילהיים

## הנצחת בית הקפה בשירו של יהודה עמיחי
בית הקפה הונצח בשיר "האופה הנפלא" של המשורר יהודה עמיחי (שאהב גם הוא לשבת בבית הקפה):

מכיוון שהשיר תרם למוניטין של בית הקפה, הוא מופיע בפוסטר גדול התלוי מעל הדלפק בכניסה.

חובבי ספרות ושירה משתמשים בשירו של עמיחי, כ"סיבה בפני עצמה" לביקור במקום.
ממוזער|פוסטר של השיר "האופה הנפלא" בכניסה לקפה וילהיים מעל הדלפק (2017)

## קישורים חיצוניים
* 
* 
* 
* 
* 
* 

## הערות שוליים

קטגוריה:ישראל: בתי קפה
קטגוריה:הוד השרון: מבנים
שמואל אבן דנאן (השלישי)

הרב **שמואל אבן דנאן** השלישי (סביב ה'ש"י, 1540 – ט"ו באדר ה'שפ"ב, 1622) היה פרשן מקראי, דרשן, אב בית הדין ורבה של פאס בתחילת המאה השבע עשרה. מבין מתקני התקנות המרכזיים של יהדות מרוקו.

## קורות חייו
נולד סביב שנת ה'ש"י בפאס לאביו רבי סעדיה - רבה של העיר. למד אצל חכמי העיר רבי שמואל חאגיז (הראשון) ורבי משה סידיקארו הלוי. בהמשך התמנה לסופר בית הדין. בתפקיד זה שימש יחד עם רבי מכלוף בן אסולין. בשנת ה'שנ"ב התמנה לדיין, ונמנה עם מתקני התקנות בעיר בהם רבי יהודה עוזיאל, רבי סעדיה בן רבוח, רבי וידאל הצרפתי, רבי אהרן אבן חיים, רבי יחייא בירדוגו, רבי ישעיה בקיש, רבי שמואל בן חביב, ורבי שאול סירירו. רבי שמואל הקפיד לחתום על כל התקנות. בשנת ה'שס"ז, לאחר פטירתו של רבי סעדיה בן רבוח, התמנה לאב בית הדין וראש חכמי המעמד - ועמד בראש הדיינים מתקני התקנות. רבי שמואל נשא ונתן בהלכה עם חכמים מערי מרוקו ואלג'יריה.   

רבי שמואל לקח חלק בכתיבת קורות יהדות פאס, ותיעודיו נדפסו בספר 'דברי הימים של פאס'.  

נפטר בפאס בט"ו אדר ה'שפ"ב. רבי שאול סירירו הספידו.

### משפחתו
בנו רבי סעדיה היה אב בית הדין של פאס, לאחר פטירתו של רבי שאול סירירו. רבי שמואל שיכל בן אחר שנולד לו מנישואים שניים, שנפטר בגיל שנתיים. גיסו הוא רבי יעקב אבן דנאן, אב בית הדין ורבה של פאס.

## חיבוריו
* **ספר חידושי דינים -** חלק קטן מהם מחידושי הדינים נדפסו בספר 'תקנות חכמי פאס'.

* **שאלות ותשובות -** מקבץ מתשובותיו נדפסו בספר 'תקנות חכמי פאס', וכן תשובות נוספות פזורות בספרי חכמי מרוקו.

* **תקנות -** חתום על התקנות בין השנים ה'שנ"ב - ה'שע"ד. נדפסו תקנותיו בספר 'תקנות חכמי פאס', תשע"ג.

* **ביאור למקרא -** נדפסו מביאוריו בספר 'פאס וחכמיה'.

* **ספר דרושים** - בכתב יד.

## ראו גם
* תקנות המגורשים

## קישורים חיצוניים
* רבי שמואל אבן דנאן באתר הספרייה הלאומית 

## הערות שוליים

קטגוריה:יהודים שמוצאם ממגורשי ספרד
קטגוריה:פרשני המקרא
קטגוריה:פאס: רבנים
קטגוריה:נפטרים ב-1622
ימי בצורת

**ימי בצורת** הוא שיר בביצוע הזמר והמוזיקאי הישראלי מתי כספי, שגם הלחין אותו למילותיו של יעקב גלעד. השיר יצא כסינגל מתוך אלבומו של כספי "סוף היום", שיצא לאור ב־1981.

## על השיר
"ימי בצורת" היה אחד מלהיטיו של אלבום הסולו החמישי של כספי, "סוף היום".

השיר הוא במקצב רגאיי ומתבסס על נגינת גיטרה שחוזרת על עצמה, נגינה שמכתיבה את ההרמוניות אך בה בשעה גם את הקצב הסינקופטי של השיר. השיר דורש עבודה מהירה ביד שמאל של הגיטרה.

שיטת עבודה שכיחה אצל כספי הייתה להלחין ורק אחר כך להתאים את הלחן למילים שקיבל מפזמונאי, אבל בשיר הזה הוא עבד בסדר הפוך כשהלחין אותו לאחר שקיבל את הטקסט מיעקב גלעד: 

## קבלת השיר
השיר ערך את הופעת הבכורה שלו במצעד הפזמונים השבועי של רשת ג' ב־14 באוקטובר 1981 במקום ה־27, והגיע למקום השמיני, מיקום השיא שלו, ב־15 בדצמבר 1981. השיר יצא מהמצעד ב־13 בינואר 1982 בתום 12 שבועות צעידה.

### מיקומי שיא

## קישורים חיצוניים

* 

## ביאורים

## הערות שוליים

קטגוריה:שירי מתי כספי
קטגוריה:שירים בעברית
קטגוריה:שירים שנכתבו על ידי יעקב גלעד
קטגוריה:שירים שהולחנו על ידי מתי כספי
קטגוריה:סינגלים בהוצאת NMC יונייטד אנטרטיינמנט